title: A Bizottság 2006/15/EK irányelve ( 2006. február 7. ) a 98/24/EK tanácsi irányelv végrehajtásához a javasolt foglalkozási expozíciós határértékek második listájának létrehozásáról és a 91/322/EGK, valamint a 2000/39/EK irányelv módosításáról   (EGT vonatkozású szöveg)

text:
               9.2.2006

               HU

               Az Európai Unió Hivatalos Lapja

               L 38/36

      A BIZOTTSÁG 2006/15/EK IRÁNYELVE

   (2006. február 7.)
   a 98/24/EK tanácsi irányelv végrehajtásához a javasolt foglalkozási expozíciós határértékek második listájának létrehozásáról és a 91/322/EGK, valamint a 2000/39/EK irányelv módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló, 1998. április 7-i 98/24/EK tanácsi irányelvre (1) és különösen annak 3. cikke (2) bekezdésére,
   tekintettel a munkahelyi biztonsági, higéniai és egészségvédelmi tanácsadó bizottság véleményére,
   mivel:

               (1)

               A 98/24/EK irányelv értelmében a Bizottságnak javaslatot kell tennie a munkavállalók vegyi kockázatokkal szembeni védelmére vonatkozó európai célkitűzésekre, javasolt foglalkozási expozíciós határértékek formájában, amelyeket közösségi szinten kell meghatározni.

               (2)

               A Bizottságot e feladatának elvégzésében a 95/320/EK bizottsági határozattal (2) létrehozott, vegyi anyagokkal kapcsolatos foglalkozási expozíciós határértékeket meghatározó tudományos bizottság (SCOEL) segíti.

               (3)

               A javasolt foglalkozási expozíciós határértékek az egészségre vonatkoznak, nem kötelező jellegűek, és a rendelkezésre álló legújabb tudományos adatokon alapulnak, figyelembe véve a mérési módszerek használhatóságát. Azokat az expozíciós küszöbszinteket állítja föl, amelyek alatt egy adott anyagnak nincs káros hatása. A határértékekre szüksége van a munkaadónak a kockázatok meghatározása és felbecsülése érdekében, a 98/24/EK irányelv 4. cikkének megfelelően.

               (4)

               Minden olyan vegyi anyagra vonatkozóan, amelyekre közösségi szinten javasolt foglalkozási expozíciós határértékeket állapítottak meg, a tagállamoknak a közösségi határérték figyelembevételével meg kell állapítaniuk a nemzeti foglalkozási expozíciós határértéket, annak jellegét a nemzeti jogszabályoknak és gyakorlatnak megfelelően meghatározva.

               (5)

               A javasolt foglalkozási expozíciós határértékeket a munkavállalók munkahelyi, a veszélyes vegyi anyagokból eredő kockázatokkal szembeni egészségvédelmének biztosításával kapcsolatos átfogó megközelítés fontos részének kell tekinteni.

               (6)

               A létező anyagok kockázatainak értékeléséről és ellenőrzéséről szóló 793/93/EGK tanácsi rendelet (3) keretében kifejlesztett kockázatértékelő és kockázatcsökkentő stratégiák eredményei számos anyag foglalkozási expozíciós határértékének meghatározását vagy felülvizsgálását biztosítják.

               (7)

               A munkájuk során vegyi, fizikai és biológiai anyagokkal kapcsolatos kockázatoknak kitett munkavállalók védelemről szóló, 1980. november 27-i 80/1107/EGK tanácsi irányelvnek (4) megfelelően a 91/322/EGK bizottsági irányelv (5), valamint a 96/94/EK bizottsági irányelv (6) létrehozta a javasolt foglalkozási expozíciós határértékek első, illetve második listáját.

               (8)

               A 80/1107/EGK irányelvet 2001. május 5-ével a 98/24/EK irányelv hatályon kívül helyezte.

               (9)

               A 98/24/EK irányelv arról rendelkezett, hogy a 91/322/EGK és a 96/94/EGK irányelvnek hatályban kell maradnia.

               (10)

               A 96/94/EK irányelvet a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló 98/24/EK tanácsi irányelv végrehajtásához a javasolt foglalkozási expozíciós határértékek első listájának létrehozásáról szóló, 2000. június 8-i 2000/39/EK bizottsági irányelv (7)2001. december 31-ével hatályon kívül helyezte.

               (11)

               Helyénvaló a rendelkezésre álló legfrissebb tudományos adatok értékelésének fényében felülvizsgálni a 91/322/EGK irányelvben megállapított javasolt foglalkozási expozíciós határértékeket.

               (12)

               A 98/24/EK irányelv 3. cikkének megfelelően a SCOEL összesen 33 anyagot vizsgált meg, amelyek ezen irányelv mellékletében felsorolásra kerültek. A 33 anyag közül 17-et a 91/322/EGK irányelv mellékletében már felsoroltak. Ezen anyagok közül négyre a SCOEL új javasolt határértékek felállítását ajánlja, míg a többi 13 anyaggal kapcsolatban az előző határértékek megtartását javasolja. Ennélfogva az ezen irányelv mellékletében felsorolt 17 anyagot a 91/322/EGK irányelv mellékletéből el kell hagyni, ellenben a többi 10 anyag megmarad a 91/322/EGK irányelv mellékletében.

               (13)

               A 91/322/EGK irányelv mellékletében 10 anyag marad. Ebből 9-re a SCOEL még nem ajánlott javasolt foglalkozási expozíciós határértéket, míg a fennmaradó eggyel kapcsolatban várható, hogy a közeljövőben további tudományos adatok lesznek hozzáférhetőek, és így ez az anyag a SCOEL elé kerül majd, hogy az véleményt nyilvánítson róla.

               (14)

               Ezen irányelv melléklete 16 egyéb anyagot is tartalmaz, amelyekkel kapcsolatban a SCOEL ajánlott javasolt foglalkozási expozíciós határértékeket, az egészséget érintő foglalkozási hatásokra vonatkozóan rendelkezésre álló legfrissebb tudományos adatok értékelését követően, valamint figyelembe véve a mérési módszerek használhatóságát.

               (15)

               A 2000/39/EK irányelv mellékletében szerepelt e 16 anyag egyike, a monoklór-benzol. A rendelkezésre álló legfrissebb tudományos adatok fényében a SCOEL felülvizsgálta a javasolt foglalkozási expozíciós határértéket és új határértékek felállítását javasolta. Ezért ezt az anyagot, amely ezen irányelv mellékletében felsorolásra kerül, a 2000/39/EK irányelv mellékletéből el kell hagyni.

               (16)

               Egyes anyagok tekintetében szükséges rövid távú expozíciós határértékek megállapítása a rövid távú expozíció hatásainak figyelembevétele érdekében.

               (17)

               Egyes anyagok esetében, a lehető legmagasabb színvonalú védelem biztosítása érdekében szükséges a bőrön keresztül történő behatolás lehetőségét is figyelembe venni.

               (18)

               Ez az irányelv gyakorlati lépést jelent a belső piac szociális dimenzióinak megvalósítása felé.

               (19)

               Az ebben az irányelvben foglalt rendelkezések összhangban vannak azon bizottsági véleménnyel, amelyet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (8) 17. cikkében határoztak meg.

               (20)

               Ezért a 91/322/EGK irányelvet ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 98/24/EK irányelv végrehajtásához létrehozásra kerül a közösségi javasolt foglalkozási expozíciós határértékek második listája, a mellékletben foglalt vegyi anyagok vonatkozásában.
   2. cikk
   A tagállamok a közösségi határértékek figyelembevételével megállapítják a mellékletben felsorolt vegyi anyagok nemzeti foglalkozási expozíciós határértékét.
   3. cikk
   A 91/322/EGK irányelv mellékletében a következő anyagokra vonatkozó információkat és javasolt határértékeiket el kell hagyni: nikotin, hangyasav, metanol, acetonitril, nitrobenzol, rezorcinol, dietil-amin, széndioxid, oxálsav, cinamid, difoszfor-pentoxid, difoszfor-pentaszulfid, bróm, foszfor-pentaklorid, pyrethrum, bárium (oldható vegyületei Ba-ra számítva), ezüst (oldható vegyületei Ag-ra számítva).
   A 2000/39/EK irányelv mellékletében a klór-benzolra vonatkozó információkat el kell hagyni.
   4. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb a hatálybalépésétől számított 18 hónapon belül megfeleljenek.
   Haladéktalanul eljuttatják a Bizottságnak ezen rendelkezések szövegét, valamint a rendelkezések és ezen irányelv közti megfelelési táblázatot.
   A jóváhagyáskor a tagállamok gondoskodnak arról, hogy e rendelkezések hivatkozást tartalmazzanak ezen irányelvre vagy hivatalos közzétételük alkalmával ilyen hivatkozás kíséretében jelenjenek meg. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon rendelkezéseit, amelyeket az ezen irányelv által szabályozott területen fogadnak el.
   5. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   6. cikk
   Ennek az irányelvnek a tagállamok a címzettjei.

      Kelt Brüsszelben, 2006. február 7-én.

            a Bizottság részéről

         Vladimír ŠPIDLA

            a Bizottság tagja

      (1)  HL L 131., 1998.5.5., 11. o.

      (2)  HL L 188., 1995.8.9., 14. o.

      (3)  HL L 84., 1993.4.5., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított rendelet.

      (4)  HL L 327., 1980.12.3., 8. o.

      (5)  HL L 177., 1991.7.5., 22. o.

      (6)  HL L 338., 1996.12.28., 86. o.

      (7)  HL L 142., 2000.6.16., 47. o.

      (8)  HL L 183., 1989.6.29., 1. o.

      MELLÉKLET
      JAVASOLT FOGLALKOZÁSI EXPOZÍCIÓS HATÁRÉRTÉKEK

                  EINECS (1)

                  CAS (2)

                  Anyag neve

                  Határértékek

                  Megjegyzés (3)

                  8 órás (4)

                  Rövid távú (5)

                  mg/m3
                      (6)

                  ppm (7)

                  mg/m3
                      (6)

                  ppm (7)

                  200-193-3

                  54-11-5

                  Nikotin

                  0,5

                  —

                  —

                  —

                  bőr

                  200-579-1

                  64-18-6

                  Hangyasav

                  9

                  5

                  —

                  —

                  —

                  200-659-6

                  67-56-1

                  Metanol

                  260

                  200

                  —

                  —

                  bőr

                  200-830-5

                  75-00-3

                  Klór-etán

                  268

                  100

                  —

                  —

                  —

                  200-835-2

                  75-05-8

                  Acetonitril

                  70

                  40

                  —

                  —

                  bőr

                  201-142-8

                  78-78-4

                  Izopentán

                  3 000

                  1 000

                  —

                  —

                  —

                  202-716-0

                  98-95-3

                  Nitrobenzol

                  1

                  0,2

                  —

                  —

                  bőr

                  203-585-2

                  108-46-3

                  Rezorcin

                  45

                  10

                  —

                  —

                  bőr

                  203-625-9

                  108-88-3

                  Toluol

                  192

                  50

                  384

                  100

                  bőr

                  203-628-5

                  108-90-7

                  Monoklór-benzol

                  23

                  5

                  70

                  15

                  —

                  203-692-4

                  109-66-0

                  Pentán

                  3 000

                  1 000

                  —

                  —

                  —

                  203-716-3

                  109-89-7

                  Dietil-amin

                  15

                  5

                  30

                  10

                  —

                  203-777-6

                  110-54-3

                  n-hexán

                  72

                  20

                  —

                  —

                  —

                  203-806-2

                  110-82-7

                  Ciklohexán

                  700

                  200

                  —

                  —

                  —

                  203-815-1

                  110-91-8

                  Morfolin

                  36

                  10

                  72

                  20

                  —

                  203-906-6

                  111-77-3

                  2-(2-Metoxi-etoxi)-etanol

                  50,1

                  10

                  —

                  —

                  bőr

                  203-961-6

                  112-34-5

                  2-(2-Butoxi-etoxi)-etanol

                  67,5

                  10

                  101,2

                  15

                  —

                  204-696-9

                  124-38-9

                  Szén-dioxid

                  9 000

                  5 000

                  —

                  —

                  —

                  205-483-3

                  141-43-5

                  2-Amino-etanol

                  2,5

                  1

                  7,6

                  3

                  bőr

                  205-634-3

                  144-62-7

                  Oxálsav

                  1

                  —

                  —

                  —

                  —

                  206-992-3

                  420-04-2

                  Ciánamid

                  1

                  0,58

                  —

                  —

                  bőr

                  207-343-7

                  463-82-1

                  Neopentán

                  3 000

                  1 000

                  —

                  —

                  —

                  215-236-1

                  1314-56-3

                  Difoszfor-pentoxid

                  1

                  —

                  —

                  —

                  —

                  215-242-4

                  1314-80-3

                  Difoszfor-pentaszulfid

                  1

                  —

                  —

                  —

                  —

                  231-131-3

                  Ezüst (oldható vegyületei Ag-ra számítva)

                  0,01

                  —

                  —

                  —

                  —

                  Bárium (oldható vegyületei Ba-ra számítva)

                  0,5

                  —

                  —

                  —

                  —

                  Krómmetál, szervetlen krómvegyületek (II) és oldhatatlan szervetlen krómvegyületek (III)

                  2

                  —

                  —

                  —

                  —

                  231-714-2

                  7697-37-2

                  Salétromsav

                  —

                  —

                  2,6

                  1

                  —

                  231-778-1

                  7726-95-6

                  Bróm

                  0,7

                  0,1

                  —

                  —

                  —

                  231-959-5

                  7782-50-5

                  Klór

                  —

                  —

                  1,5

                  0,5

                  —

                  232-260-8

                  7803-51-2

                  Foszfin

                  0,14

                  0,1

                  0,28

                  0,2

                  —

                  8003-34-7

                  Pyrétrum (túlérzékenységet kiváltó laktonoktól megtisztítva)

                  1

                  —

                  —

                  —

                  —

                  233-060-3

                  10026-13-8

                  Foszfor-pentaklorid

                  1

                  —

                  —

                  —

                  —

         (1)  EINECS: Létező Vegyi Anyagok Európai Jegyzéke.

         (2)  CAS: Chemical Abstract Service Registry Number.

         (3)  A foglalkozási expozíciós határérték mellé tett „bőr” megjegyzés azt jelzi, hogy az anyag a bőrön keresztül jelentős mértékben behatolhat a szervezetbe.

         (4)  Nyolcórás időtartammal súlyozott átlagnak megfelelő referenciaidőre vonatkoztatva mért vagy számított adat.

         (5)  Az a határérték, amely felett expozíciónak nem szabad megtörténnie. Ha másképpen nem határozzák meg, 15 perces időtartamra vonatkozik.

         (6)  mg/m3: milligramm per köbméter levegő 20 °C-on és 101,3 kPa-on.

         (7)  ppm: milliomod rész levegő térfogatra (ml/m3).


title: A Bizottság 2011/12/EU irányelve ( 2011. február 8. ) a 98/8/EK európai parlamenti és tanácsi irányelv I. mellékletének a fenoxikarb hatóanyagként való felvétele céljából történő módosításáról  EGT-vonatkozású szöveg

text:
               9.2.2011

               HU

               Az Európai Unió Hivatalos Lapja

               L 34/49

         A BIZOTTSÁG 2011/12/EU IRÁNYELVE
   (2011. február 8.)
   a 98/8/EK európai parlamenti és tanácsi irányelv I. mellékletének a fenoxikarb hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., IA., illetőleg IB. mellékletébe való felvétel lehetősége szempontjából meg kell vizsgálni. E jegyzékben szerepel a fenoxikarb.

               (2)

               Az 1451/2007/EK rendelet alapján és a 98/8/EK irányelv 11. cikkének (2) bekezdésével összhangban megtörtént a fenoxikarb értékelése az említett irányelv V. melléklete szerinti 8. terméktípusban, azaz a faanyagvédő szerekben történő felhasználás vonatkozásában.

               (3)

               A tárgyban Németországot jelölték ki referens tagállamnak, amely az 1451/2007/EK rendelet 14. cikke (4) és (6) bekezdésének megfelelően 2008. szeptember 12-én benyújtotta a Bizottságnak az illetékes hatóság jelentését és egy kapcsolódó ajánlást.

               (4)

               A tagállamok és a Bizottság megvizsgálták az illetékes hatóság jelentését. Az 1451/2007/EK rendelet 15. cikkének (4) bekezdésével összhangban a Biocid Termékek Állandó Bizottsága 2010. szeptember 24-én értékelő jelentésben foglalta össze a vizsgálat eredményeit.

               (5)

               Az elvégzett értékelésekből kitűnik, hogy a faanyagvédő szerként felhasznált, fenoxikarbot tartalmazó biocid termékek várhatóan eleget tesznek a 98/8/EK irányelv 5. cikkében megfogalmazott követelményeknek. Ennek megfelelően indokolt a fenoxikarbot felvenni az említett irányelv I. mellékletébe.

               (6)

               Uniós szinten nem értékeltek minden lehetséges felhasználási módot. Ezért helyénvaló, hogy a tagállamok értékeljék azokat a felhasználási vagy expozíciós körülményeket, valamint a környezeti elemeket és a népességcsoportokat érintő azon kockázatokat, amelyek nem szerepeltek reprezentatív módon az uniós szintű kockázatértékelésben, továbbá a termékengedély megadásakor biztosítsák, hogy a megállapított kockázatok elfogadható szintre való csökkentése érdekében megfelelő intézkedéseket hoznak, illetve meghatározott feltételeket szabnak.

               (7)

               A kockázatértékelés során tett megállapítások fényében helyénvaló előírni, hogy a frissen kezelt faanyagot a kezelést követően fedett helyen vagy folyadékot át nem áteresztő, szilárd aljzatú helyen – illetve mindkét feltételnek megfelelő helyen – kell tárolni, valamint hogy a faanyagvédőként használt, fenoxikarbot tartalmazó termékek alkalmazása során kiszivárgott szerfelesleget újrafelhasználás vagy ártalmatlanítás céljából össze kell gyűjteni.

               (8)

               A vízi környezet vonatkozásában megállapított kockázatok fényében megfelelő intézkedéseket kell hozni e környezeti elemek védelmére. Elfogadhatatlan mértékű kockázatot állapítottak meg a fedetlen helyen található és a talajjal nem érintkező, az időjárási viszonyoknak vagy állandóan kitett, vagy az időjárási viszonyoktól védett, de a nedvességnek gyakran kitett kezelt faanyag felhasználása (az OECD meghatározása szerinti 3. felhasználási osztály (3)) során, különösen a tavacskákon átívelő hidak esetében. Ezért indokolt előírni, hogy a termékek ne legyenek engedélyezhetők a víz közelében vagy felett található kültéri építkezéseken felhasználandó faanyagok kezelésére, kivéve, ha a benyújtott adatok bizonyítják, hogy a termék – szükség esetén a megfelelő kockázatcsökkentő intézkedések megtételével – megfelel a 98/8/EK irányelv 5. cikkében és VI. mellékletében foglalt követelményeknek.

               (9)

               Fontos, hogy ezen irányelv előírásai valamennyi tagállamban egyidejűleg kerüljenek alkalmazásra, mivel így biztosítható a forgalomban lévő, fenoxikarb hatóanyagot tartalmazó biocid termékekkel kapcsolatos egyenlő bánásmód, és általában véve így segíthető elő a biocid termékek piacának megfelelő működése is.

               (10)

               Egy adott hatóanyagnak a 98/8/EK irányelv I. mellékletébe való felvételét megelőzően indokolt elegendő időt hagyni arra, hogy a tagállamok és az érdekelt felek felkészülhessenek a felvételből fakadó új követelmények teljesítésére; ezzel egyúttal az is biztosítható, hogy a dossziét benyújtó kérelmezők teljes mértékben kihasználhassák a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (11)

               A felvételt követően célszerű elegendő időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket.

               (12)

               A 98/8/EK irányelvet ezért ennek megfelelően módosítani kell.

               (13)

               Az ezen irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   Átültetés a nemzeti jogba
   (1)   A tagállamok legkésőbb 2012. január 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.
   Ezeket a rendelkezéseket 2013. február 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2011. február 8-án.

            a Bizottság részéről

            az elnök

         José Manuel BARROSO

      (1)  HL L 123., 1998.4.24., 1. o.

      (2)  HL L 325., 2007.12.11., 3. o.

      (3)  OECD series on emission scenario documents, 2. szám, Emission Scenario Document for Wood Preservatives (A faanyagvédő szerekre vonatkozó kibocsátási forgatókönyv), 2. rész, 64. o.

      MELLÉKLET
      A 98/8/EK irányelv I. melléklete a következő bejegyzéssel egészül ki:

                     Sz.

                     Közhasználatú név

                     IUPAC-név
                     Azonosító számok

                     A hatóanyag minimális tisztasága a forgalomba hozott biocid termékben

                     A felvétel napja

                     A 16. cikk (3) bekezdésének való megfelelés határideje (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határideje az egyes hatóanyagokra vonatkozó rendelkezésekben meghatározott határidők közül a legkésőbbi)

                     A felvétel lejárta

                     Terméktípus

                     Különös rendelkezések (1)

                     „40.

                     Fenoxikarb

                                 IUPAC-név: Etil-[2-(4-fenoxifenoxi)etil]karbamát

                                 EK-szám: 276-696-7

                                 CAS-szám: 72490-01-8

                     960 g/kg

                     2013. február 1.

                     2015. január 31.

                     2023. január 31.

                     8.

                     A termékengedélyezés iránti kérelemnek az 5. cikkel és a VI. melléklettel összhangban történő elbírálása során – amennyiben ez az adott termék esetében releváns – a tagállamok elvégzik azon felhasználási vagy expozíciós körülmények, valamint a környezeti elemeket és népességcsoportokat érintő azon kockázatok értékelését, amelyek nem szerepeltek reprezentatív módon az uniós szintű kockázatértékelésben.
                     A tagállamok kötelesek gondoskodni arról, hogy az engedélyeket a következő feltételekkel adják ki:

                                 —

                                 Megfelelő kockázatcsökkentő intézkedéseket kell hozni a talaj és a víz védelmére. Különösen az engedélyezett termékek címkéin és – adott esetben – biztonsági adatlapjain fel kell tüntetni, hogy a frissen kezelt faanyagot a kezelést követően fedett helyen, vagy folyadékot át nem áteresztő, szilárd aljzatú, tetővel védett helyen vagy mindkét feltételnek megfelelő helyen kell tárolni a talajba vagy vízbe történő közvetlen kibocsátás elkerülése érdekében, valamint hogy a termék alkalmazása során kiszivárgott szerfelesleget újrafelhasználás vagy ártalmatlanítás céljából össze kell gyűjteni.

                                 —

                                 A termékek nem engedélyezhetők a víz közelében vagy felett található kültéri építkezéseken felhasználandó faanyagok kezelésére, kivéve, ha a benyújtott adatok bizonyítják, hogy a termék – szükség esetén a megfelelő kockázatcsökkentő intézkedések megtételével – megfelel a 5. cikk és a VI. melléklet követelményeinek.”

         (1)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság internetes oldalán olvashatók: http://ec.europa.eu/comm/environment/biocides/index.htm


title: A Tanács irányelve (1983. február 7.) a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló 72/462/EGK irányelv, valamint a harmadik országból behozott friss sertéshús trichinellavizsgálatáról szóló 77/96/EGK irányelv módosításáról

text:
Fontos jogi nyilatkozat

|

31983L0091

Hivatalos Lap L 059 , 05/03/1983 o. 0034 - 0048 finn különkiadás fejezet 3 kötet 16 o. 0031  spanyol különkiadás fejezet 03 kötet 27 o. 0078  svéd különkiadás fejezet 3 kötet 16 o. 0031  portugál különkiadás fejezet 03 kötet 27 o. 0078

		A Tanács irányelve(1983. február 7.)a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló 72/462/EGK irányelv, valamint a harmadik országból behozott friss sertéshús trichinellavizsgálatáról szóló 77/96/EGK irányelv módosításáról(83/91/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 43. és 100. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a legutóbb a 81/476/EGK irányelvvel [4] módosított 72/462/EGK irányelv [5], egészségügyi és állat-egészségügyi ellenőrzési követelményeket határoz meg a szarvasmarha, a sertés, és a friss hús harmadik országokból történő behozatalára vonatkozóan;mivel a fent említett irányelv elfogadása óta a tudományos ismeretek és a technológia fejlődött; mivel számításba kell venni azt a tapasztalatot, amelyet a közösségi állatorvosok által harmadik országokban végrehajtott ellenőrzések során szereztek; mivel ezen fejlődést figyelembe véve kívánatos a közösségi szabályok kiigazítása;mivel bizonyos vonatkozásokban a friss hús egészségügyi minőségének védelme biztosítására kialakított módszerek a közösségi szabványokkal összhangban lévőnek tekinthetők, azon kiegészítő vagy alternatív egészségügyi biztosítékok miatt, amelyeket minden létesítményben meg kell vizsgálni;mivel a kéknyelv betegséggel fertőzött szarvasmarhafélék harmadik országból történő behozatalának tilalma tekintetében jelenleg az az elfogadott, hogy egy 12 hónapos mentesség jobban megfelel, és nagyobb biztonságot nyújt a közösségi állományok számára;mivel azok a biztosítékok, amelyeket a szarvasmarha esetében tuberkulózisra és brucellózisra vonatkozóan, valamint sertés esetében brucellózisra vonatkozóan megkívánhatnak, kiegészítő vagy alternatív biztosítékként közösségi szabványokként alkalmazhatók;mivel bizonyos fertőző vagy ragályos betegségek olyan átvitelének megelőzésére, amelyek csak az állatok jelenlétében történhet meg, a Közösségbe való behozatalra szánt állatok, valamint az tranzitállatok állat-egészségügyi vizsgálatait a Közösség területére történő megérkezésükkor azonnal el kell végezni;mivel a fenti állat-egészségügyi vizsgálatot követően pontosan meg kell határozni azokat a intézkedéseket, amelyeket a tagállam köteles megtenni;mivel az okmányok számának csökkentésére az állat-egészségügyi bizonyítványt és a közegészségügyi bizonyítványt lehetőség szerint ugyanazon a papírlapon kell feltüntetni;mivel a tuberkulózismentes és a brucellózismentes állományok meghatározásait napra késszé kell tenni;mivel a hasított körmű vadállatok és a vad lófélék nyers húsát a 72/462/EGK irányelv hatálya alá kell sorolni, annak érdekében, hogy összeállítható legyen azoknak a harmadik országoknak a listája, amelyekből ilyen hús a Közösségbe behozható;mivel általánosságban, a közegészségügyre és az állategészségügyre vonatkozóan a Közösségen belüli kereskedelemben ugyanazokat az alapvető biztosítékokat kell megkövetelni, mint a harmadik országokkal folytatott kereskedelemben; mivel a szarvasmarha és a sertés Közösségen belüli kereskedelmét befolyásoló állat-egészségügyi problémákról szóló 1964. június 26-i 64/432/EGK tanácsi irányelv [6], és a friss hús Közösségen belüli kereskedelmét érintő egészségügyi problémákról szóló 1964. június 26-i 64/433/EGK tanácsi irányelv [7], mindkét irányelvet a 81/476/EGK irányelv módosította utoljára, technikai mellékletei alkalmazandók a harmadik országokból történő behozatalra is;mivel el kell fogadni azt az eljárást, amely alapján a műszaki haladás és a tapasztalat figyelembevételével változtatni lehet a vizsgálati módszerekre, az ellenőrző laboratóriumokra és a megvizsgált hús megjelölésének eljárására vonatkozó technikai követelményeken, amelyeket a legutóbb a 81/476/EGK irányelvvel módosított, a harmadik országból behozott friss sertéshús trichinellavizsgálatáról szóló 1976. december 21-i, 77/96/EGK tanácsi irányelv [8] melléklete foglal magában;mivel intézkedni kell, hogy bizonyos terminológiai hiányosságokat kijavítsanak, különösen a különböző nyelvi változatok közötti megfelelésre vonatkozóan, amely nehézségeket okozhat az érintett rendelkezések alkalmazásában,ELFOGADTA EZT AZ IRÁNYELVET:1. cikkA 72/462/EGK irányelv a következőképpen módosul:1. Az 1-28. cikk helyébe a következő szöveg lép."I. FEJEZETÁltalános rendelkezések1. cikk(1) Ezt az irányelvet a következők harmadik országokból történő behozatalára kell alkalmazni:- tenyésztésre, termelésre, vagy vágásra szánt háziasított szarvasmarha és sertés,- a következő háziállatfajok friss húsa: háziasított szarvasmarha (beleértve a bivalyt), házisertés, juh és kecske, valamint háziasított egypatás állatok,- a 3. cikk alkalmazásában a hasított körmű vadállatok és a vad lófélék nyers húsa, amennyiben ez bizonyos harmadik származási országokból történő engedélyezett behozatalra vonatkozik.(2) Ezt az irányelvet nem kell alkalmazni:a) azokra az állatokra, amelyeket a Közösség határvidékein, ideiglenes alapon, kizárólag legeltetésre vagy munkára szántak;b) az utazók személyi poggyászának részét képező húsra, amelyet személyes fogyasztásra szántak, amennyiben a szállított mennyiség nem haladja meg a fejenkénti 1 kilogrammot, és feltéve, hogy a hús olyan harmadik országból vagy harmadik ország olyan részéből származik, amely szerepel a 3. cikknek megfelelően összeállított listán, és amelyből a 28. cikk szerint nem tiltott a behozatal;c) magánszemélyek számára kis csomagokként küldött húsra, feltéve, hogy az ilyen húst nem kereskedelemi úton hozzák be, amennyiben a küldött mennyiség nem haladja meg az 1 kilogrammot, és feltéve, hogy a hús olyan harmadik országból vagy harmadik ország olyan részéből származik, amely szerepel a 3. cikknek megfelelően összeállított listán, és amelyből a 28. cikk szerint nem tiltott a behozatal;d) nemzetközileg üzemeltetett szállítójárművek személyzetének és utasainak fogyasztására szánt húsra.Az ilyen húst vagy konyhai hulladékot kirakodáskor meg kell semmisíteni. Nem szükséges azonban megsemmisíteni a húst, ha azt közvetlenül, vagy ideiglenes vámfelügyelet alá helyezés után áthelyezik az egyik szállítójárműről egy másikra.2. cikkEzen irányelv alkalmazásában szükség szerint a 64/432/EGK irányelv 2. cikkében, valamint a szarvasmarha, a sertés és a friss hús Közösségen belüli kereskedelmét érintő egészségügyi problémákról szóló 1972. december 12-i 72/461/EGK tanácsi irányelvben [9] – az irányelvek mindegyikét a 81/476/EGK irányelv módosította utoljára – megadott fogalom-meghatározások alkalmazandóak.Továbbá:a) "hatósági állatorvos": egy tagállam vagy egy harmadik ország illetékes központi hatósága által kijelölt állatorvos;b) "rendeltetési ország": az a tagállam, ahova egy harmadik országból állatokat vagy friss húst küldenek;c) "harmadik ország": olyan ország, amelyben a 64/432/EGK és a 64/433/EGK irányelv nem hatályos;d) "behozatal": állatok vagy friss hús harmadik országokból a Közösség területére történő behozatala;e) "gazdaság": egy harmadik ország területén elhelyezkedő, hatóságilag felügyelt mezőgazdasági, ipari vagy kereskedelmi vállalkozás, amelyben tenyésztésre, termelésre vagy vágásra szánt állatokat rendszeresen tartanak vagy tenyésztenek;f) "járványmentes terület": olyan terület, amelyen a hatósági ténymegállapításnak megfelelően az állatok nem szenvednek a 29. cikkben meghatározott eljárás alapján összeállított listán szereplő fertőző vagy ragályos betegségek egyikében sem, egy, az ugyanannak az eljárásnak megfelelően meghatározandó időszakon és körzeten belül.3. cikk(1) A Tanács, a Bizottság javaslatára, összeállítja azon harmadik országok vagy országrészek listáját, ahonnan a tagállamok engedélyezik a szarvasmarha, a sertés és a friss hús, vagy ezeknek az állatkategóriáknak és friss hús egyikének, vagy közülük többnek, valamint a hasított körmű vadállatok és a vad lófélék friss húsának a behozatalát, figyelembe véve az ezekben az országokban vagy országrészekben fennálló egészségügyi helyzetet. Ez a lista a 30. cikkben meghatározott eljárásnak megfelelően kiegészíthető vagy módosítható.(2) Mind a szarvasmarha és sertés, mind a friss hús esetében, annak eldöntésekor, hogy egy ország, vagy országrész felkerülhet-e az (1) bekezdésben említett listára, különösen a következőket kell számításba venni:a) a harmadik országban az állatállomány, egyéb háziállatok és a vadállatok egészségi állapotát, különös figyelmet fordítva az egzotikus állatbetegségekre és az ország környezet-egészségügyi helyzetére, amely esetlegesen veszélyeztetheti a tagállamokban a köz- és állategészségügyet;b) a harmadik ország által a területén a fertőző állatbetegségek előfordulására vonatkozóan nyújtott információ rendszerességét és gyorsaságát, különösen a Nemzetközi Állatjárványügyi Hivatal A és B listáin említett betegségekre vonatkozóan;c) az országnak az állatbetegségek megelőzéséről és ellenőrzéséről szóló jogszabályait;d) az állat-egészségügyi szolgálatok szervezetét és azok hatáskörét az országban;e) a fertőző vagy járványos állatbetegségek megelőzésére és ellenőrzésére irányuló intézkedések szervezését és végrehajtását.(3) Az (1) bekezdésben említett lista és annak összes módosítása az Európai Közösségek Hivatalos Lapjában kerül kihirdetésre.4. cikk(1) A 29. cikkben meghatározott eljárásnak megfelelően egy vagy több lista kerül összeállításra azokról a létesítményekről, amelyekből a tagállamok engedélyezhetik a friss hús behozatalát. A lista vagy listák a 30. cikkben meghatározott eljárással összhangban módosíthatók vagy kiegészíthetők.(2) Annak eldöntésékor, hogy egy vágóhíd, egy daraboló üzem vagy egy, a vágóhídon és üzemen kívül elhelyezkedő raktár felkerülhet-e az (1) bekezdésben említett listák egyikére, különösen a következőket kell figyelembe venni:a) azokat a biztosítékokat, amelyeket a harmadik ország tud nyújtani az irányelv rendelkezéseinek való megfelelés tekintetében;b) a harmadik országnak azokat a rendeleteit, amelyek a vágásra szánt állatoknak a hús teljes értékűségét befolyásolható anyagokkal történő kezelésére vonatkoznak;c) minden konkrét esetben ezen irányelvnek, valamint a 64/443/EGK irányelv I. mellékletének való megfelelést.Mindazonáltal a 29. cikkben meghatározott eljárással összhangban eltérések engedélyezhetők az említett melléklet (13) bekezdés c) pontjának második, harmadik és negyedik francia bekezdéseitől, a (24) bekezdéstől, valamint a (41) bekezdés c) pontjától, amennyibenaz érintett harmadik ország hasonló biztosítékokat nyújt; abban az esetben a fenti eljárással összhangban megfelelően, eseti alapon, a fenti mellékletben előírt egészségügyi feltételeknél nem kevésbé szigorú feltételeket kell előírni;d) a harmadik ország vagy országrész húshigiéniai ellenőrző szolgálatának, illetve szolgálatainak szervezetét, ennek a szolgálatnak, illetve ezeknek a szolgálatoknak a hatáskörét, és a felügyeletet, amely alá tartozik, illetve tartoznak.(3) Egy vágóhíd, egy daraboló üzem vagy egy, a vágóhídon, illetve üzemen kívül elhelyezkedő raktár csak akkor tüntethető fel az (1) bekezdésben előírt listán vagy listákon, ha az a 3. cikk (1) bekezdésében említett harmadik országok egyikében vagy annak részén található, és ezenkívül a harmadik ország illetékes hatóságai hatóságilag jóváhagyták a Közösségbe történő kivitelre. Az ilyen jóváhagyás a következő követelmények betartásától függ:a) megfelelés a 64/433/EGK irányelv I. mellékletének;b) a harmadik ország hatósági állatorvosa általi állandó felügyelet.(4) Az (1) bekezdésben említett lista vagy listák és annak vagy azoknak összes módosítása az Európai Közösségek Hivatalos Lapjában kerül kihirdetésre.5. cikkA tagállamok és a Bizottság állat-egészségügyi szakértői helyszíni ellenőrzéseket végeznek annak ellenőrzésére, hogy az irányelv rendelkezéseit és különösen a 3. cikk (2) bekezdésének és a 4. cikk (2) és (3) bekezdéseinek rendelkezéseit a gyakorlatban ténylegesen alkalmazzák-e.Amennyiben a cikk szerint elvégzett vizsgálat egy jóváhagyott létesítménnyel szemben súlyos tényeket tár fel, akkor a Bizottság azonnal tájékoztatja a tagállamokat, valamint haladéktalanul dönt a jóváhagyás ideiglenes felfüggesztéséről. Végső döntést a 30. cikkben előírt eljárással összhangban hoznak.A tagállamok azon szakértőit, akiket ezekkel a vizsgálatokkal megbíznak, a tagállamok javaslatára a Bizottság nevezi ki.Az ellenőrzések a Közösség nevében kerülnek elvégzésre, amely vállalja az ezzel kapcsolatban felmerülő költségeket.Ezeknek az ellenőrzéseknek a gyakorisága és az ezekre vonatkozó eljárások a 29. cikkben meghatározott eljárással összhangban kerülnek meghatározásra.II. FEJEZETA szarvasmarhafélék és a sertés behozatala6. cikkEltérően a 3. cikk (1) bekezdésétől, a tagállamok nem engedélyezik az irányelv tárgykörébe tartozó állatok behozatalát, kivéve, ha azok olyan harmadik országból jönnek:a) amelyek mentesek minden olyan betegségtől, amelyekre az állatok fogékonyak:- 12 hónapja a keleti marhavésztől, a ragadós száj- és körömfájástól, a ragadós tüdőlobtól, a kéknyelv betegségtől, az afrikai sertéspestistől és a fertőző sertésbénulástól (Teschen betegség),- hat hónapja a hólyagos szájgyulladástól;b) amelyekben a megelőző 12 hónap során nem alkalmaztak védőoltást azok ellen az a) pont első francia bekezdésében említett betegségek ellen, amelyekre ezek az állatok fogékonyak.7. cikkA 29. cikkben meghatározott eljárással összhangban lehet úgy dönteni, hogy a 6. cikk a) pontjának rendelkezéseit egy harmadik ország területének csak egy részére alkalmazzák.Ugyanazzal az eljárással összhangban, a 6. cikk b) pontjának rendelkezéseitől eltérve, az irányelv hatálya alá tartozó állatok behozatala bizonyos feltételekkel engedélyezhető olyan harmadik országokból vagy azok részeiről, ahol védőoltást alkalmaztak a 6. cikk a) pontjának első francia bekezdésében említett egy vagy több betegség ellen.8. cikk(1) A 6. és 7. cikkek sérelme nélkül, a tagállamok nem engedélyezik az irányelvhatálya alá tartozó állatoknak egy harmadik országból történő behozatalát, kivéve, ha azok megfelelnek a 29. cikkben meghatározott eljárásnak, az ebből az országból történő behozatalra elfogadott egészségügyi feltételeknek, a fajnak és az állatok rendeltetési helyének megfelelően.(2) A 29. cikkben meghatározott eljárásnak megfelelően lehet úgy dönteni, hogy a felhatalmazásokat korlátozzák egyes fajokra, vágásra, tenyésztésre vagy termelésre, vagy különleges célokra szánt állatokra, valamint, hogy a szükséges állat-egészségügyi intézkedéseket a behozatal után alkalmazzákA tenyésztésre vagy termelésre szánt állatok esetében az e bekezdés alapján előírt követelmények országonként változhatnak azért, hogy figyelembe vegyék azokat a speciális rendelkezéseket, amelyeket a tagállamok a Közösségen belüli kereskedelem keretében élveznek.(3) Az (1) bekezdésnek megfelelően, a szarvasmarha-tuberkulózisra, valamint a szarvasmarha- és a sertés-brucellózisra vonatkozó állat-egészségügyi feltételek rögzítésére szolgáló referenciabázisai a 64/432/EGK irányelv A. mellékletében meghatározott szabványok. A 29. cikkben meghatározott eljárásnak megfelelően, eseti alapon lehet úgy dönteni, hogy ne alkalmazzák ezeket a feltételeket, amennyiben a harmadik ország hasonló állat-egészségügyi biztosítékokat nyújt; abban az esetben, ugyanannak az eljárásnak megfelelően, az ilyen állatok közösségi állományokba való beengedésének engedélyezésére legalább a fenti irányelv A. mellékletének állat-egészségügyi feltételeivel megegyező feltételeket kell meghatározni.9. cikkAmennyiben egy tagállam úgy gondolja, hogy a ragadós száj- és körömfájás vírus A, O és C szerotípusai ellen egy harmadik országban használt vakcinák bizonyos hiányosságokkal bírnak, akkor megtiltja az érintett harmadik országból származó szarvasmarha és sertés területére történő bevitelét. Döntéséről a lehető leghamarabb tájékoztatja a többi tagállamot, valamint a Bizottságot, és megindokolja a döntését. Az Állat-egészségügyi Állandó Bizottság ezen értesítés után a lehető leghamarabb összeül. A 30. cikkben meghatározott eljárásnak megfelelően döntést hoznak.10. cikkA tagállamok nem engedélyezik a szarvasmarhafélék és sertés behozatalát, kivéve, ha ezek az állatok a rendeltetési országba történő szállításra való berakodás napját megelőzően: a 3. cikk (1) bekezdésének megfelelően létrehozott listán szereplő harmadik ország területén, vagy területének egy részén tartózkodtak:a) tenyésztésre vagy termelésre szánt állatok esetében legalább hat hónapig;b) vágásra szánt állatok esetében legalább három hónapig.Az értelemszerűen hat vagy három hónapnál fiatalabb állatoknak a születéstől számítva kell azon a területen tartózkodni.11. cikk(1) A tagállamok a kiviteli harmadik ország hatósági állatorvosa által kiállított bizonyítvány bemutatása nélkül nem engedélyezik a szarvasmarhafélék és a sertés behozatalát.A bizonyítvány a következőknek kell, hogy megfeleljen:a) az állatoknak a rendeltetési országba irányuló szállításra történő berakodásának napján kell kiállítani;b) a rendeltetési ország hivatalos nyelveinek legalább egyikén, valamint a 12. cikkben előírt importellenőrzést elvégző ország hivatalos nyelveinek egyikén kell kitölteni;c) a bizonyítvány eredeti példányának kell kísérnie az állatokat;d) bizonyítja, hogy a szarvasmarhafélék és a sertés megfelel az irányelvben, valamint az ennek alapján a harmadik országokból történő behozatalokra vonatkozóan meghatározott feltételeknek;e) egy lapból áll;f) egy címzettre állították ki.(2) E bizonyítványnak meg kell felelnie a 29. cikkben meghatározott eljárásnak megfelelően alkotott mintának.12. cikk(1) A tagállamok biztosítják, hogy a háziasított szarvasmarhafélék és a házisertések a Közösség területére történő érkezésekor azonnal, a vámeljárástólfüggetlenül, egy hatósági állatorvos által végzett állat-egészségügyi vizsgálaton megy keresztül.(2) A tagállamok biztosítják, hogy tilos a szarvasmarhafélék és a sertés Közösségen belüli mozgása, ha az (1) bekezdésben leírt ellenőrzés során azt állapítják meg, hogy:- az állatok nem egy olyan harmadik ország területéről vagy területének részéről származnak, amely szerepel a 3. cikk (1) bekezdésének megfelelően összeállított listán;- az állatok fertőző vagy ragályos betegségben betegek, vagy betegségre, illetve fertőzöttségre gyanúsak;- a kiviteli harmadik ország nem felelt meg az irányelvben és a 64/432/EGK irányelv A–D. mellékletében meghatározott feltételeknek;- az állatokat kísérő bizonyítvány nem felel meg a 11. cikkben meghatározott feltételeknek.(3) Azok a tagállamok, amelyek az (1) bekezdésben említett ellenőrzést végezték, megteszik az összes, általuk szükségesnek vélt intézkedést, beleértve:a) - azoknak az állatoknak a karanténba helyezését, amelyek fertőző vagy ragályos betegségre, illetve fertőzöttségre gyanúsak;- a (2) bekezdés negyedik francia bekezdésében meghatározott esetben, a feladó, a címzett vagy képviselőjük kérésére a bizonyítvány tisztázásáig az állatok felügyelet alatt tartását;b) azoknak az állatoknak a visszaküldését, amelyek a (2) bekezdésnek megfelelően nem engedhetők be, ha ez nem ellentétes az állat-egészségügyi megfontolásokkal.Amennyiben nincs lehetőség az állatok visszaküldésére, akkor az illetékes hatóság elrendeli a levágásukat, és kijelöli az erre a célra használandó létesítményt;c) a kérdéses szállítmány összes állatának levágását és megsemmisítését, ha a fent említett ellenőrzés a 29. cikkben meghatározott eljárásnak megfelelően összeállított listán szereplő járványos betegségek egyikének bizonyosságát, vagy gyanúját mutatja.(4) A szarvasmarhát és a sertést a behozatal során kísérő bizonyítványt az állat-egészségügyi ellenőrzés (import vizsgálat) után egy nyilatkozattal kell ellátni, amely egyértelműen jelzi, hogy az állatokat beengedték-e, vagy visszautasították.(5) Ha az állatok fertőző vagy ragályos betegségben szenvednek, vagy betegségre, illetve fertőzöttségre gyanúsak, akkor a rendeltetési tagállam eléréséhez a Közösség területén való áthaladáskor, a tagállamok végrehajthatják a 3. bekezdés a) pontja első francia bekezdésében és a 3. cikk c) pontjában említett egészségügyi intézkedéseket.(6) Azokat az állatokat, amelyek behozatali engedélyt kaptak, és amelyeknek a rendeltetési helye nem az a tagállam, amelyik az (1) bekezdésben meghatározott importellenőrzést elvégezte, kirakodás nélkül, vámfelügyelet alatt a rendeltetési országba kell irányítani.(7) Az (1) bekezdésben leírt importellenőrzésen megfelelt állatoknak a rendeltetési országban át kell menniük bármely további szükséges ellenőrzésen annak biztosítására, hogy ezen irányelv rendelkezéseinek, beleértve a 8. cikk alapján, a 29. cikkben meghatározott eljárásnak megfelelően meghatározott speciális feltételeket, megfeleltek-e.Ezeket az ellenőrzéseket mind a határnál, mind a rendeltetési ország illetékes hatósága által kijelölt bármely más ponton, illetve mindkét helyen el lehet végezni.(8) Az e cikk alapján felmerült összes kiadás, beleértve az állatok levágását és megsemmisítését, a feladót, a címzettet vagy a képviselőjüket terheli, állami kártalanítás nélkül.13. cikkA rendeltetési országba való megérkezésükkor a vágásra szánt állatokat közvetlenül a vágóhídra viszik, és az állat-egészségügyi követelményeknek megfelelően, legkésőbb a vágóhídra való bevitelüktől számított három munkanapon belül levágják.A 29. cikkben meghatározott eljárásnak megfelelően meghatározott bármely különös feltétel sérelme nélkül, a rendeltetési ország illetékes hatósága,állat-egészségügyi okokból, kijelölheti azt a vágóhidat, ahova ezen állatokat vinni kell.III. FEJEZETA friss hús behozatala14. cikk(1) A friss húsnak olyan állatokból kell származnia, amelyek a 3. cikk (1) bekezdésének alkalmazásával meghatározott listán szereplő harmadik ország területén, vagy területének részén tartózkodtak legalább a vágást megelőző három hónapon át, illetve a születésük óta, ha a kérdéses állatok három hónaposnál fiatalabbak.(2) A 3. cikk (1) bekezdése rendelkezéseitől eltérően a tagállamok csak akkor engedélyezik a friss hús behozatalát, amennyiben azok olyan harmadik országokból jönnek:a) amelyek 12 hónapja mentesek azoktól a következő betegségektől, amelyekre azok az állatok, amelyekből a hús származik, fogékonyak: keleti marhavész, ragadós száj- és körömfájás, afrikai sertéspestis és fertőző sertésbénulás (Teschen betegség);b) amelyekben a megelőző 12 hónap során nem alkalmaztak védőoltást azon a) pontban említett betegségek ellen, amelyekre azok az állatok, amelyekből a hús származik, fogékonyak.15. cikkA 29. cikkben meghatározott eljárással összhangban lehet úgy dönteni, hogy a 14. cikk (2) bekezdésének a) pontjának rendelkezéseit egy harmadik ország területének csak egy részére alkalmazzák.Ugyanannak az eljárásnak megfelelően, és a 14. cikk (2) bekezdésének b) pontja rendelkezéseitől eltérve, a friss hús behozatala bizonyos feltételekkel engedélyezhető olyan harmadik országból, vagy egy harmadik ország területének egy részéről, ahol védőoltást alkalmaztak a 14. cikk (2) bekezdése a) pontjában említett egy vagy több betegség ellen.16. cikkA 14. és 15. cikkek sérelme nélkül, a tagállamok nem engedélyezik a friss húsnak egy harmadik országból történő behozatalát, kivéve, ha a hús megfelel a 29. cikkben meghatározott eljárással összhangban a harmadik országból történő friss hús behozatalra elfogadott közegészségügyi és állat-egészségügyi követelményeknek, az érintett állatok fajainak megfelelően.17. cikk(1) A tagállamok nem engedélyezik a friss hús behozatalát sertések esetén test, – beleértve a féltestet – formájában, szarvasmarha- és lófélék esetén féltest vagy negyed formájában, kivéve, ha lehetséges minden állat teljes testének újbóli összeállítása.(2) Az ilyen behozatal a következő feltételektől függ:a) a friss húsnak a 4. cikk (1) bekezdésének megfelelően létrehozott listán említett vágóhídról kell származnia;b) a friss húsnak egy hatósági állatorvos által ante mortem vizsgálat alá vetett vágóállattól származik a 64/433/EGK irányelv I. melléklete V. fejezetének összhangban, és az ilyen vizsgálat eredményeképpen megfelel a Közösségbe történő export céljaira;c) a nyers húst a 64/433/EGK irányelv I. melléklete VI. fejezetével összhangban álló higiéniai feltételeknek megfelelően kezelték;d) a friss húst a 64/433/EGK irányelv I. melléklete VII. fejezetének megfelelően egy hatósági állatorvos felelőssége és közvetlen ellenőrzése alatt elvégzett post-mortem vizsgálatnak vetették alá, amely során nem mutatott elváltozást, kivéve a röviddel vágás előtt keletkezett traumás elváltozásokat vagy a helyi rendellenességeket, illetve elváltozásokat, feltéve, hogy megállapítást nyert – ha szükséges, megfelelő laboratóriumi vizsgálatokkal –, hogy ezek nem teszik a testet és a belsőségeket emberi fogyasztásra alkalmatlanná, vagy az emberi egészségre veszélyessé;e) a friss hús a 29. cikkben megállapított eljárásnak megfelelően meghatározásra kerülő állat-egészségügyi jelöléssel rendelkezik; az állat-egészségügyi jelölést a 64/433/EGK irányelv I. melléklete X. fejezetével összhangban kell alkalmazni;f) a (d) pontban meghatározottak szerint végrehajtott post-mortem vizsgálat után a friss húst a létesítményekben megfelelő higiéniai körülmények között, valamint a 64/433/EGK irányelv I. melléklete XIII. fejezetének megfe lelően tárolták;g) a friss húst a 64/433/EGK irányelv I. melléklete XIV. fejezetének megfelelően szállították, és kielégítő higiéniai körülmények között kezelték.(3) A (2) bekezdés d) pontjában említett post-mortem vizsgálat elvégzésekor, valamint a (2) bekezdés c) pontjában említett higiéniai feltételeknek és a 64/433/EGK irányelv I. melléklete XIII. fejezete követelményeinek való megfelelés ellenőrzésekor a hatósági állatorvost neki felelős asszisztensek segíthetik.Ezekre az segédekre a következők vonatkoznak:a) a kiviteli ország illetékes központi hatóságának kell kineveznie őket, a hatályban lévő rendelkezéseknek megfelelően;b) megfelelően képzetteknek kell lenniük;c) olyan helyzetben kell lenniük, amely biztosítja a létesítmények üzemeltetőivel szembeni pártatlanságukat;d) a közegészségügyi vizsgálat végeredményére vonatkozóan nem lehet döntéshozatali hatáskörük.18. cikk(1) A 17. cikk (1) bekezdésétől eltérve a tagállamok a következők behozatalát engedélyezik:a) azoknak a féltesteknek, a nem több mint három nagykereskedelmi darabra vágott féltesteknek, negyedeknek vagy belsőségeknek a behozatalát, amelyek megfelelnek a 17. cikk (2) és (3) bekezdés feltételeinek, valamint a 29. cikkben meghatározott eljárásnak megfelelően erre a célra kijelölt vágóhidakról származnak;b) olyan, negyedeknél kisebb daraboknak vagy csontozott húsnak a behozatalát, amelyek a 4. cikknek megfelelően vizsgált és a 29. cikkben meghatározott eljárásnak megfelelően erre a célra jóváhagyott daraboló üzemekből származnak. A 17. cikk (2) és (3) bekezdéseiben meghatározott feltételeken felül az ilyen hús, megfelel a következő követelményeknek:i. a 64/433/EGK irányelv I. mellékletének VIII. fejezete rendelkezéseinek megfelelően darabolták és állították elő;ii. a 64/433/EGK irányelv I. mellékletének IX. fejezete rendelkezéseinek megfelelően hatósági állatorvos ellenőrizte;iii. a csomagolása megfelel a 64/433/EGK irányelv I. melléklete XI. fejezetében meghatározott követelményeknek;iv. átesik minden olyan, közösségi állatorvosok által elvégzett vizsgálaton, amelyek annak biztosítására szükségesek, hogy a fent említett rendelkezések teljesülnek;v. a lófélék friss húsa átesik a rendeltetési ország által, az ilyen hús felhasználására vonatkozó esetleges korlátozások szempontjából végzett vizsgálaton.(2) A 20. cikk (k) pontja ellenére, a tagállamok engedélyezhetik a rágóizmoknak és az agyvelőnek a területükre történő behozatalát, feltéve, hogy azok megfelelnek a 17. cikk (2) bekezdése és a cikk (1) bekezdésének b) pontja iii., iv. és v. alpontjai követelményeinek.(3) A 29. cikkben meghatározott eljárásnak megfelelően lehet úgy dönteni, hogy a speciálisan arra a célra kialakított létesítményekben a 64/433/EGK irányelv I. mellékletének VIII. fejezete (45) pontjának c) pontjában meghatározott feltételektől eltérő speciális feltételek alapján a hús melegen is darabolható.19. cikkA 17. és 18. cikkeket nem kell alkalmazni:a) a rendeltetési ország engedélyével emberi fogyasztástól eltérő célokra behozott friss húsra;b) a kiállítási célra vagy különleges vizsgálatokra, illetve elemzésekre szánt friss húsra, amennyiben az adminisztratív ellenőrzés lehetővé teszi annak biztosítását, hogy ezt a húst nem használják emberi fogyasztásra és, hogy a kiállítás bezárásakor, illetve amikor a különleges vizsgálatokat vagy elemzéseket elvégezték, ezt a húst, az elemzés során felhasználtak kivételével, kivonják a Közösség területéről, illetve megsemmisítik.Ebben az esetben, valamint az a) pontban említett esetben a rendeltetési ország biztosítja, hogy a szóban forgó húst ne lehessen attól eltérő célra használni, mint amiért azt beengedték a területére;c) a kizárólag nemzetközi szervezetek ellátására szánt friss húsra, a 29. cikkben meghatározott eljárás szerinti jóváhagyás alapján, és amennyiben ez a hús a 3. cikk (1) bekezdésének megfelelően létrehozott listán szereplő harmadik országból származik, valamint az állat-egészségügyi követelmények teljesülnek. Azok a tagállamok, amelyeknek a területén a kérdéses nemzetközi szervezetek elhelyezkednek, biztosítják, hogy ez a hús nem kerül szabad forgalomba.20. cikkA tagállamok megtiltják a következők behozatalát:a) a kan, vagy rejtett heréjű sertésekből származó friss húsét;b) az olyan friss húsét, amely:i. olyan állatokból származik, amelyeket stilbénekkel, vagy stilbén származékokkal, azok sóival vagy észtereivel, vagy tireosztatikus anyagokkal kezeltek, valamint az ilyen anyagok maradványait tartalmazó húsét,ii. más hormonok maradékanyagait, vagy antibiotikumokat, antimont, arzént, növényvédő szereket, vagy egyéb olyan anyagokat tartalmazó friss húsét, amelyek károsak, illetve a nyers hús fogyasztását veszélyessé vagy károssá tehetik az emberi egészségre, amennyiben ezek a maradékanyagok meghaladják az engedélyezett szintet.Az engedélyezett szinteket a Bizottság javaslatára a Tanács határozza meg, és azt követően azok a 29. cikkben meghatározott eljárásnak megfelelően módosíthatók;c) az ionizáló vagy ultraibolya sugarakkal kezelt friss húsét, valamint az olyan állatokból származó friss húsét is, amelyeket állományjavítókkal, illetve egyéb olyan szerekkel kezeltek, amelyek a hús összetételét vagy érzékszervi tulajdonságait károsan befolyásolhatják;d) olyan friss húsét, amelyhez az állat-egészségügyi jelölés céljára a 64/433/EGK irányelv I. melléklete X. fejezetének 57. pontjában előírt anyagokon kívül más anyagokat adtak;e) olyan állatokból származó friss húsét, amelyekben a tuberkulózis bármely formáját észlelték, valamint olyan állatokból származó friss húsét, amelyekben a vágás után a tuberkulózis bármely formáját észlelték, vagy amelyekben számos élő vagy elpusztult cycistercus bovis vagy cycistercus cellulosae található, illetve sertések esetében, amelyek trichinásak;f) a túl fiatalon levágott állatokból származó friss húsét;g) a röviddel a vágás előtt kialakult traumás sérüléseket, illetve a 17. cikk (2) bekezdése d) pontjában említett rendellenességeket vagy elváltozásokat mutató testrészekét vagy belsőségekét;h) a vérét;i) a darált, hasonló módon feldarabolt, vagy mechanikai úton kinyert húsét;j) a 100 grammnál kisebb darabokban lévő friss húsét;k) a szarvasmarha fejét, valamint a fej izom- és egyéb szöveteinek darabjait, kivéve a nyelvet és az agyvelőt.21. cikkA trichinának a friss sertéshúsban való kimutatására szükséges módszert és eljárásokat a Bizottság javaslatára a Tanács határozza meg.22. cikk(1) A tagállamok a friss hús behozatalát csak a kiviteli harmadik ország hatósági állatorvosa által kiállított állat-egészségügyi bizonyítvány, valamint közegészségügyi bizonyítvány bemutatásával engedélyezik.Ezekre a bizonyítványokra a következő előírások vonatkoznak:a) a rendeltetési ország legalább egy hivatalos nyelvén, valamint annak az országnak az egyik hivatalos nyelvén kell kiállítani, amelyben a 23. és 24. cikkekben előírt importellenőrzéseket végzik;b) az eredeti példánynak kell kísérnie a friss húst;c) egy lapból kell állnia;d) egy címzett részére kell kiállítani.Az állat-egészségügyi bizonyítványnak igazolnia kell, hogy a friss hús megfelel az irányelvben maghatározott állat-egészségügyi követelményeknek, valamint azoknak, amelyeket ennek megfelelően határoztak meg a harmadik országokból történő friss hús behozatalára vonatkozóan.(2) A bizonyítványnak meg kell felelnie a 29. cikkben meghatározott eljárásnak megfelelően megállapított mintának.Ugyanannak az eljárásnak megfelelően, és eseti alapon dönteni lehet arról, hogy ez az állat-egészségügyi bizonyítvány és a közegészségügyi bizonyítvány egy lapot alkosson.(3) A közegészségügyi bizonyítványnak megjelenésben és tartalomban meg kell felelnie az A. mellékletben bemutatott mintapéldánynak, valamint azt a friss húsnak a rendeltetési országba való feladása céljából történő berakodásának napján kell kiállítani.23. cikk(1) A tagállamok biztosítják, hogy a friss húst késedelem nélkül, a Közösség földrajzi területére történő érkezésekor azonnal, a vámeljárástól függetlenül, az illetékes hatóság által elvégzett állat-egészségügyi ellenőrzésnek vetik alá.Az e bekezdésben említett ellenőrzés egységes módon történő végrehajtásának biztosításához szükséges részletes szabályokat a 29. cikkben meghatározott eljárásnak megfelelően fogadják el.(2) A (3) bekezdés sérelme nélkül, a tagállamok biztosítják a behozatal tilalmát, amennyiben ez az ellenőrzés feltárja, hogy:- a hús nem a 3. cikk (1) bekezdésének megfelelően összeállított listán szereplő harmadik ország területéről, illetve területének részéről származik;- a hús olyan harmadik ország területéről, illetve területének részéről származik, ahonnan a 14. és 28. cikkeknek megfelelően tilos a behozatal,- a húst kísérő állat-egészségügyi bizonyítvány nem felel meg a 22. cikk (1) és (2) bekezdései alapján meghatározott feltételeknek.(3) A tagállamok engedélyezik a friss húsnak egy harmadik országból egy másik harmadik országba történő szállítását, feltéve, hogy:a) az érintett fél bizonyítékot nyújt be arra vonatkozóan, hogy az első harmadik ország, amelynek irányába a húst küldik, vállalja, hogy a Közösség területén történő átszállítás után semmilyen körülmények között sem utasítja vissza, illetve küldi vissza a Közösségbe azt a húst, amelynek a behozatalát, illetve átszállítását az engedélyezte;b) ezt a szállítást előzetesen jóváhagyták annak a tagállamnak az illetékes hatóságai, amelynek területén az (1) bekezdésben előírt állat-egészségügyi vizsgálatot elvégzik;c) az ilyen szállítást a Közösség területén történő kirakodás nélkül, az illetékes hatóságok felügyelete alatt, az illetékes hatóságok által lezárt járműveken vagy konténerekben hajtják végre; ennek a szállításnak a során az egyetlen engedélyezett kezelés a Közösség területére történő belépési pontnál, vagy a Közösség területének kilépési pontjánál végrehajtott, hajóról vagy repülőgépről bármely más szállítójárműre, vagy viszont történő közvetlen átrakodás.(4) Az e cikk alapján felmerült összes költség a feladót, a címzettet vagy azok képviselőjét terheli, állami kártalanítás nélkül.24. cikk(1) A tagállamok biztosítják, hogy minden frisshús-szállítmányt, mielőtt a Közösség földrajzi területén forgalomba hozzák, közegészségügyi ellenőrzésnek, valamint hatósági állatorvos által végzett állat-egészségügyi ellenőrzésnek vetnek alá.A tagállamok biztosítják, hogy az importőrök kötelesek legalább két munkanappal előre értesíteni az importellenőrzésért azon a ponton felelős helyi részleget, ahol erre a friss húst bemutatják, pontosan meghatározva a mennyiséget, a hús jellegét és azt az időpontot, amikortól az ellenőrzés elvégezhető.(2) Az (1) bekezdésben előírt közegészségügyi ellenőrzést a 17. cikk és a 18. cikk (1) és (2) bekezdései hatálya alá tartozó behozatalok esetében véletlenszerű mintavétellel hajtják végre. Az ellenőrzés célja főként az, hogy a (3) bekezdés rendelkezéseinek megfelelően ellenőrizzék:a) a közegészségügyi bizonyítványt, a friss húsnak a bizonyítványon szereplő kikötésekkel való összhangját, az állat-egészségügyi jelölést;b) a tartósítást, szennyeződés vagy kórokozók jelenlétét;c) a 20. cikkben említett anyagok maradékanyagainak jelenlétét;d) hogy a vágást és a darabolást arra a célra jóváhagyott létesítményekben végezték-e el;e) a szállítás feltételeit.(3) A 29. cikkben meghatározott eljárásnak megfelelően fogadják el az (1) bekezdésben említett vizsgálatok egységes módon történő végrehajtásának biztosításához szükséges végrehajtási szabályokat, különösen a 20. cikk rendelkezéseinek alkalmazására, az elemzési módszerekre, a mintavétel gyakoriságára és szabványaira vonatkozóan.(4) A tagállamok megtiltják a friss hús forgalmazását, amennyiben az (1) bekezdésben előírt ellenőrzések azt mutatják, hogy:- a friss hús emberi fogyasztásra alkalmatlan,- az irányelvben és a 64/433/EGK irányelv I. mellékletében meghatározott feltételek nem teljesülnek,- a szállítmányokat kísérő, a 22. cikkben hivatkozott bizonyítványok egyike nem felel meg az említett cikkben meghatározott feltételeknek.(5) Ha a friss hús nem hozható be, akkor azt vissza kell fordítani, kivéve, ha ez ellentmond az állat-egészségügyi vagy közegészségügyi megfontolásoknak.Ha lehetetlen visszaküldeni a húst, akkor azt meg kell semmisíteni annak a tagállamnak a területén, ahol a vizsgálatokat végezték.E rendelkezéstől eltérve, és az importőr, illetve annak képviselője kérésére az állat-egészségügyi vizsgálatot és a közegészségügyi vizsgálatot elvégző tagállam engedélyezheti a hús belépését emberi fogyasztástól eltérő célra történő felhasználásra, ha ez nem jelent veszélyt emberekre vagy állatokra, valamint a hús olyan harmadik országból származik, amely szerepel a 3. cikk (1) bekezdése rendelkezéseinek megfelelően összeállított listán, és a 28. cikknek megfelelően nem tiltott a behozatal. Ez a hús nem hagyhatja el a tagállam területét, amelynek ellenőriznie kell a hús végső rendeltetését.(6) Az (1) bekezdésben említett ellenőrzések után a bizonyítványokat minden esetben kiegészítő záradékkal kell ellátni, egyértelműen jelezve a hús engedélyezett felhasználását.25. cikkMinden frisshús-szállítmányt, amelynek a Közösségen belüli forgalomba hozatalát egy tagállam engedélyezte a 24. cikk (1) bekezdésében említett ellenőrzések alapján, egy megjelenésében és tartalmában a B. mellékletben bemutatott mintapéldánynak megfelelő bizonyítványnak kell kísérnie a rendeltetési országba történő továbbításkor.A bizonyítvány a következőknek kell, hogy megfeleljen:a) a hatósági állatorvosnak kell kiállítania az ellenőrzési ponton, vagy a raktározás helyszínén;b) azt a friss húsnak a rendeltetési országba való szállítása céljából történő berakodásának napján kell kiállítani;c) a rendeltetési ország legalább egy hivatalos nyelvén kell kiállítani;d) a frisshús-szállítmányt az eredeti példánynak kell kísérnie.26. cikkA 24. és 25. cikkek alkalmazása során felmerült összes költség és különösen a friss hús vizsgálatának költségei, a raktározási költségek, valamint a hús esetleges megsemmisítésének a költségei a feladót, a címzettet vagy azok képviselőjét terheli, állami kártalanítás nélkül.IV. FEJEZETÁltalános rendelkezések27. cikk(1) A tagállamok összeállítják, és közlik a Bizottsággal a következők listáit:a) a szarvasmarha- és a sertésbehozatalt vizsgáló állat-egészségügyi határállomások;b) a frisshúsbehozatal-vizsgáló állomásait.Ezeket a vizsgáló állomásokat a 29. cikkben meghatározott eljárásnak megfelelően kell jóváhagyni.(2) Az (1) bekezdés a) pontjában említett állat-egészségügyi határállomások jóváhagyásához rendelkezésre kell állnia különösen a 12. cikk (1) bekezdésében említett vizsgálatok végrehajtásához szükséges felszerelésnek, valamint a fertőtlenítéshez, a takarmányhulladék és a szemét, trágya, vizelet és egyéb hulladék kezeléséhez szükséges felszerelésnek.(3) Az (1) bekezdés b) pontjában hivatkozott vizsgáló állomások jóváhagyásához legalább a következőknek kell rendelkezésre állniuk:a) az ellenőrzések megfelelő végrehajtásához megfelelő nagyságú vizsgáló helyiségek;b) megfelelő hűtő és fagyasztó helyiségek;c) egy megfelelő kiolvasztó helyiség;d) egy laboratórium.(4) Az ellenőrzésekért a hatósági állatorvos felelős. A hatósági állatorvost a tisztán gyakorlati feladatok elvégzésében speciálisan erre a célra képzett segédek segíthetik.A segédletet szabályozó részletes szabályok a 29. cikkben meghatározott eljárásnak megfelelően kerülnek elfogadásra.(5) Állat-egészségügyi szakértők ellenőrzik, hogy a jóváhagyott vizsgáló állomások felszerelései megfelelnek-e e cikk feltételeinek, valamint azt, hogy az ellenőrzéseket az irányelvnek megfelelően hajtják-e végre.Ezeknek a szakértőknek egy másik tagállam állampolgárainak kell lenniük, mint az a tagállam, amelyben az ellenőrzendő állomás található.E bekezdés alkalmazásának feltételei és különösen az állat-egészségügyi szakértők kinevezése, valamint az ellenőrzési eljárások a 29. cikkben meghatározott eljárásnak megfelelően kerülnek meghatározásra.(6) Az (5) bekezdés első albekezdésének alkalmazása során felmerült összes költséget a Közösség viseli.28. cikk(1) A 6. cikk sérelme nélkül, ha egy harmadik országban egy tagállam állatállományának egészségét veszélyeztethető fertőző vagy ragályos állatbetegség jelentkezik vagy terjed el, illetve ha az állat-egészségügyi ellenőrzéshez kapcsolódóan bármely más okból ez indokolt, akkor az érintett tagállam megtiltja ezen irányelv tárgyát képező fajok egyedeinek behozatalát, akár közvetlenül, akár más tagállamon keresztül, akár a harmadik ország egész területéről, akár azon harmadik ország területének egy részéről.(2) A 14. cikk sérelme nélkül, ha egy, a 3. cikk (1) bekezdésének megfelelően összeállított listán szereplő harmadik országban egy olyan fertőző vagy ragályos állatbetegség jelentkezik vagy terjed el, amely friss hússal terjeszthető, és veszélyezteti egy tagállam közegészségét vagy állatállományának egészségét, illetve ha az állat-egészségügyi ellenőrzéshez kapcsolódóan bármely más okból ez indokolt, akkor az érintett tagállam megtiltja annak a húsnak a behozatalát, akár közvetlenül, akár más tagállamon keresztül, akár a harmadik ország egész területéről, akár azon harmadik ország területének egy részéről.(3) A tagállamok által az (1) és (2) bekezdés alapján hozott intézkedéseket, valamint az ilyen intézkedések visszavonását azonnal közlik a többi tagállammal és a Bizottsággal, azok indokaival együtt.Az Állat-egészségügyi Állandó Bizottság a közlés után a lehető leghamarabb összeül, és a 30. cikkben meghatározott eljárásnak megfelelően dönt arról, hogy módosítani kell-e ezeket az intézkedéseket, különösen a többi tagállam által elfogadott intézkedésekkel való összehangolás érdekében, illetve, hogy hatályon kívül kell-e helyezni azokat.Ha az (1) és (2) bekezdésekben felvázolt helyzet bekövetkezik, és ha szükségesnek tűnik, hogy más tagállamok is alkalmazzák azoknak a bekezdéseknek az alapján hozott intézkedéseket, amennyiben szükséges, az előző albekezdésnek megfelelően módosítva, akkor a szükséges intézkedések a 30. cikkben meghatározott eljárás szerint kerülnek elfogadásra.(4) Az érintett harmadik országból való behozatal újrakezdése ugyanannak az eljárásnak megfelelően kerül engedélyezésre."2. A következő cikkel egészül ki:"32a. cikk(1) A 29. cikkben meghatározott eljárásnak megfelelően, a 3. cikkben említett lista szükséges módosítása céljából elfogadott bizottsági határozat(ok) hatálybalépéséig, ezen irányelvet nem kell alkalmazni az 1. cikk (1) bekezdésének harmadik francia bekezdésében említett állatok húsának harmadik országokból történő behozatalára.(2) A közegészségügyről szóló nemzeti jogszabályokat kell továbbra is alkalmazni az ilyen hús harmadik országokból történő behozatalára az ilyen tárgyú közösségi jogszabályok hatálybalépéséig."3. Az A–D. mellékletek helyébe a következő mellékletek lépnek:"A. MELLÉKLETMINTA+++++ TIFF ++++++++++ TIFF +++++B. MELLÉKLETMINTA+++++ TIFF ++++++++++ TIFF +++++"2. cikkA 77/96/EGK tanácsi irányelv 8. cikke helyébe a következő szöveg lép:"8. cikkA 9. cikkben meghatározott eljárás alkalmazásával dönteni lehet a csatolt mellékletek kiigazításásról és kiegészítéséről a műszaki fejlődés figyelembevételével; az ilyen döntéseknek biztosítaniuk kell, hogy az egészségügyi biztosítékokat a jelenlegi szintjükön fenntartják."3. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1985. január 1-jéig megfeleljenek, és erről haladéktalanul tájékoztatják a Bizottságot.4. cikkEnnek az irányelvnek a tagállamok a címzettjei.Kelt Brüsszelben, 1983. február 7-én.a Tanács részérőlaz elnökH.-J. Rohr[1] HL C 250., 1981.9.30., 3. o. ésHL C 293., 1982.11.9., 6. o.[2] HL C 267., 1982.10.11., 54. o.[3] HL C 64., 1982.3.15., 18. o.[4] HL L 186., 1981.7.8., 20. o.[5] HL L 302., 1972.12.31., 28. o.[6] HL 121., 1964.7.29., 1977/64. o.[7] HL 121., 1964.7.29., 2012/64. o.[8] HL L 26., 1977.7.31., 67. o.[9] HL L 302., 1972.12.31., 24. o.--------------------------------------------------